L'Ajuntament finalitza una pista de patinatge en Santa Rita i el condicionament de les pistes de petanca del Parc Central
26/03/2018

# L'Ajuntament finalitza una pista de patinatge en Santa Rita i el condicionament de les pistes de petanca del Parc Central

[![L'Ajuntament finalitza una pista de patinatge en Santa Rita i el condicionament de les pistes de petanca del Parc Central ](/images/noticias/2018/03/pista-patinaje-gr.jpg)](/images/noticias/2018/03/pista-patinaje-gr.jpg)

26.03.2018

La nova pista de patinatge està situada en el carrer del Mediterrani amb carrer Blanquers, al costat del parc caní que el consistori va inaugurar el passat mes de gener

L'Ajuntament de Paterna, a través de l'Àrea d'Esports, ha construït una pista d'iniciació al patinatge en una zona del parc de Santa Rita amb l'objectiu de facilitar la pràctica d'aquest esport entre els xiquets i xiquetes del barri.

Situada en el carrer del Mediterrani, al costat del parc caní que el consistori va inaugurar el passat mes de gener, la nova pista comprèn una zona delimitada amb tanques que ha sigut allisada i tractada, condicionant-la perquè els més xicotets puguen aprendre a patinar.

D'altra banda, també s'han finalitzat les obres de millora de les pistes de petanca situades en el Parc Central, que han sigut realitzades per operaris del Pla d'Ocupació Municipal per a aturats de llarga durada.

A més de condicionar el sòl, s'ha construït un xicotet mur per a protegir les pistes de la pluja i que pot ser utilitzat com una graderia pel públic. La finalització de les obres s'ha avançat per a acollir un torneig de petanca que se celebra en les noves pistes el pròxim 24 de març.

El regidor d'Esports, José Manuel Mora, ha explicat que _“amb aquestes actuacions donem resposta tant a la reivindicació dels veïns de Santa Rita, que reclamaven aquesta instal·lació, com als clubs de petanca del municipi, que portaven temps demandant la millora de les pistes”._